b'\n_START_ARTICLE_\nRex Walheim\n_START_SECTION_\nSotilasura\n_START_PARAGRAPH_\nWalheim liittyi ilmavoimiin v\xc3\xa4nrikkin\xc3\xa4 toukokuussa 1984. 1985 h\xc3\xa4n ty\xc3\xb6skenteli Cavalier Air Force Stationssa, Pohjois-Dakotassa ohjusvaroitusryhm\xc3\xa4n komentajana. Lokakuussa 1986 h\xc3\xa4net sijoitettiin Johnsonin avaruuskeskukseen Houstoniin, Texasiin, miss\xc3\xa4 h\xc3\xa4n ty\xc3\xb6skenteli mekaanisten j\xc3\xa4rjestelmien lennonvalvojana ja avaruussukkulan laskupy\xc3\xb6rien, jarrujen ja kiitotien h\xc3\xa4t\xc3\xa4pys\xc3\xa4ytysesteen johtavana operaatioinsin\xc3\xb6\xc3\xb6rin\xc3\xa4._NEWLINE_Walheimin seuraava komennus oli Air Force Space Commandin p\xc3\xa4\xc3\xa4maja Colorado Springsiss\xc3\xa4, Coloradossa elokuussa 1989, miss\xc3\xa4 h\xc3\xa4n toimi ohjusvaroitusj\xc3\xa4rjestelm\xc3\xa4n tutkien p\xc3\xa4ivityksen johdossa. H\xc3\xa4net valittiin ilmavoimien koelentokouluun 1991, ja suoritti kurssin Edwards Air Force Basessa Kaliforniassa 1992. H\xc3\xa4n ty\xc3\xb6skenteli F-16:n koelentojen parissa Edwardsissa projektijohtajana ja my\xc3\xb6hemmin avioniikan ja aseistuksen lentojen komentajana. Tammikuusta 1996 Walheim toimi kouluttajana ilmavoimien koelentokoulussa, miss\xc3\xa4 h\xc3\xa4n ty\xc3\xb6skenteli ennen valintaansa astronauttikoulutukseen.\n_START_SECTION_\nUra NASAssa\n_START_PARAGRAPH_\nWalheim valittiin NASAn astronauttikandidaatiksi maaliskuussa 1996 ja aloitti kaksi vuotta kest\xc3\xa4v\xc3\xa4n koulutuksen ja arvioinnin sukkulalentojen teht\xc3\xa4v\xc3\xa4spesialistina Johnsonin avaruuskeskuksessa elokuussa 1996. H\xc3\xa4n on osallistunut kahdelle sukkulalennolle: STS-110 (8.\xe2\x80\x9319.4.2002) ja STS-122 (7.\xe2\x80\x9320.2.2008). Walheim on viett\xc3\xa4nyt 566 tuntia avaruudessa, joista 36 tuntia viidell\xc3\xa4 avaruusk\xc3\xa4velyll\xc3\xa4. Walheim osallistui hein\xc3\xa4kuussa 2011 viimeiselle sukkulalennolle STS-135 teht\xc3\xa4v\xc3\xa4spesialistina._NEWLINE_H\xc3\xa4n on naimisissa Margie Dotsonin kanssa. Heill\xc3\xa4 on kaksi lasta.'